Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 172/14/8803	Košice II, 2.2.2015
EEČ : 2-64-43-2015

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice II
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: nezistené
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
	Dňa 05. 11. 2014 sa na Okresnom súde Košice II uskutočnila mediácia v predmetnej veci, na základe ktorej bolo zistené, že poškodená si voči obvineným neuplatňuje uhradiť žiadnu škodu, nakoľko jej obvinení v plnej výške uhradili škodu 280,- € a ospravedlnili sa jej za svoje protiprávne konanie.

	Dňa 12. 11. 2014  zložil obvinený ml. XXXXX  na účet Krajskej prokuratúry Košice peňažnú sumu vo výške 15,- €.

	Dňa 18. 12. 2014 zložil obv. ml. XXXXX na účet Krajskej prokuratúry Košice peňažnú sumu vo výške 15,- €.

	Zo sumy zloženej oboma obvinenými na všeobecne prospešné účely vo výške po 15,- € obaja obvinení určili 100 %, teda spolu 30,- € na peňažnú pomoc poškodeným podľa osobitného zákona.

	Nariaďuje sa učtárni Krajskej prokuratúry v Košiciach, aby po tom, čo sa stane toto uznesenie vykonateľným, bolo 100 % zo sumy zloženej obvinenými ml. XXXXX a ml. XXXXX, ktorí zložili každý po 15,- € na všeobecne prospešné účely, teda spolu 30,- €, poukázaných štátu na peňažnú pomoc poškodeným.

	Podľa § 220 ods. 1 Trestného poriadku sa trestné stíhanie proti obv. ml. XXXXX a ml. XXXXX stíhaných za prečin  krádeže podľa § 212 ods. 2 písm. a/ Trestného zákona spáchaného formou spolupáchateľstva podľa § 20 Trestného zákona, ktorý spáchali dňa 01. 03. 2014  z a s t a v u j e.

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
	povolanie: nezistené
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Košice - Juh pod spisovou značkou ORP-891/JU-KE-2014.

	Prokurátor Okresnej prokuratúry Košice II v trestnej veci proti obv. ml. XXXXX a ml. XXXXX stíhaných za prečin krádeže podľa § 212 ods. 2 písm. a/ Trestného zákona spáchaného formou spolupáchateľstva podľa § 20 Trestného zákona preto,

že
	
obv. ml. XXXXX a ml. XXXXX po spoločnej predchádzajúcej dohode aj s obv. XXXXX zo schodišťa medzi prízemím a prvým poschodím v obchodnom centre Atomia na ul. Južná  trieda č. 29 v Košiciach dňa 01. 03. 2014 v presne nezistenom čase od 18.00 hod. do 21.00 hod. odcudzili dámsky horský bicykel zn. MERIDA JULIET 100D bielo-fialovej farby výrobného čísla 146694 DBR, ktorý bol uzamknutý o kovový radiátor, kovovým lankom a to tak, že lanko prestrihli donesenými kliešťami, čím pre poškodenú XXXXX, PhD. spôsobili škodu odcudzením bicykla vo výške 280,- €.

Odôvodnenie: 

	Uznesením policajného orgánu Obvodného oddelenia PZ Košice-Juh sp. zn. ORP-891/JU-KE-2014 z 29. 04. 2014 bolo vznesené obvinenie ml. XXXXX, ml. XXXXX a XXXXX za prečin krádeže podľa § 212 ods. 2 písm. a/ Trestného zákona spáchaného formou spolupáchateľstva podľa § 20 Trestného zákona na tom skutkovom základe, ako je uvedené vo výroku tohto uznesenia.

	Dňa 13. 10. 2014 bol prokurátorom Okresnej prokuratúry Košice II informovaný mediačný úradnílk Okresného súdu Košice II o tomto prípade, ktorý bol vhodný na výkon mediácie a zároveň podľa § 3 ods. 2 Zákona č. 550/2003 Z. z. o probačných a mediačných úradníkoch a o zmene a doplnení  niektorých zákonov bol daný prokurátorom súhlas na vykonanie mediácie.

	V rámci mediačného konania sa na Okresnom súde Košice II dňa 05. 11. 2014 konala mediácia, kde obaja obvinení, ich zákonní zástupcovia a poškodená dali súhlas k mediácii a obaja obvinení zhodne prehlásili, že súhlasia so zmierom a vyhlásili, že spáchali skutok, pre ktorý sú stíhaní. Toto vyhlásenie bolo slobodné a vážne a nebolo vykonané pod nijakým nátlakom. Taktiež bolo poškodenou XXXXX, PhD. vyhlásené, že obvinení jej spôsobenú škodu v plnej výške uhradili, teda vo výške 280,- € a ospravedlnili sa jej za svoje protiprávne konanie, čo považuje za postačujúce.

	Dňa 12. 11. 2014 zložil obv. ml. XXXXX na účet Krajskej prokuratúry Košice peňažnú sumu 15,- €.

	Dňa 18. 12. 2014 zložil obv. ml. XXXXX na účet Krajskej prokuratúry Košice peňažnú sumu 15,- €.

	Obaja obvinení zhodne určili 100 % zo zložených súm na peňažnú pomoc poškodeným, teda celkom 30,- €.

	Z uvedeného teda vyplýva, že obvinení, ich zástupcovia i poškodená súhlasili so schválením zmieru, obvinení vyhlásili, že spáchali skutok, pre ktorý sú stíhaní, škodu poškodenej uhradili, ako aj zložili na účet Krajskej prokuratúry v Košiciach peňažnú sumu určenú na všeobecne prospešné účely a táto peňažná suma  nie je zrejme neprimeraná závažnosti spáchaného trestného činu. Vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osoby obvinených a na ich osobné a majetkové pomery prokurátor považoval takýto spôsob rozhodnutia za dostačujúci a preto zmier medzi obvinenými na jednej strane a poškodenou na strane druhej schválil a trestné stíhanie proti obv. ml. XXXXX a ml. XXXXX zastavil.

	Po vykonateľnosti uznesenia o schválení zmieru a zastavení trestného stíhania v predmetnej veci sa nariaďuje učtárni Krajskej prokuratúry v Košiciach, aby po tom, čo sa stane toto uznesenie vykonateľným, bolo 100 % zo sumy zloženej obv. ml.  XXXXX a ml. XXXXX   určené na všeobecne prospešné účely, čo činí sumu celkovo 30,- €, poukázaných štátu na peňažnú pomoc poškodeným.

Poučenie: 
Proti tomuto uzneseniu sťažnosť nie je prípustná (§ 215 ods. 6 Tr. por.)

JUDr. Róbert Kuka
prokurátor